Очекујући да непријатељства отпочну, Британци су у ваздухопловној бази у Хабанији прикупили све расположиве снаге - нешто преко 2.200 војника (Британаца и њима наклоњених Ирачана) и око 9.000 ненаоружаних цивила.Уз то, ваздухопловна база и пилотска школа уз њу располагале су са 82 авиона разних типова, већином застарелих, од којих су формиране 4 ескадриле. Гајлани је 2. маја затражио помоћ од Немаца и ирачке трупе су опселе Хабанију, али је нису могле заузети, мада их је подржавала немачка авијација која је средином маја пребазирала неке јединице у Сирију и Ирак; нису успеле да униште ни индијску бригаду у Басри.